text: Hondbólturin er av álvara byrjaður aftur
text: #000001
text: Stjørnan vann á VB í gjár, og KÍF sigraði greitt á Skála í 1. umfari. Í dag eru tveir dystir í Hoyvík, har vestmenningar vitja - StÍF spælir á Eiði.
text: #000002
text: Stjørnan stríddi seg aftur í dystinum móti VB í KÍ-høllini í gjár - í dag spælir VÍF í Hoyvík móti greipuvinnarunum (Savnsmynd: Sverri Egholm)
text: #000003
text: Síðsta vikuskifti vóru stórsteypadystirnir spældir, og hetta vikuskiftini eru fyrstu dystirnir í landskappingunum. Tveir dystir - ein í SMS-deildini og ein í Burn-deildini - vórðu spældir í gjár.Í Klaksvík vitjaði VB. Hesi liðini hava spælt nógvar stórar dystir- serliga í 00'unum. Vágskvinnur vóru á odda við trimum málum í steðginum og eisini á odda við tveimum málum í løtum í 2. hálvleiki. Síðstu løtuna fekk Stjørnan tó veruliga gongd á álopsspælið, samstundis sum VB brendi - serliga av vongplássunum har Nina Abramovic stongdi - og gjørdi dýr mistøk. Heimaliðið fekk leiðsluna, tá fýra minuttir vóru eftir og vann 29-26Umráðandi sigur hjá Stjørnuni, ið millum annað satsar við trimum royndum útlendingum. Liðið endaði á triðja plássið í fjør og vil veruliga í oddin aftur.
text: #000004
text: Savica Mrkikj úr Norðurmakedónia hevur nógvar royndir í yrkishondbólti. Bakspælarin gjørdist toppskjútti við 10 málum í gjár
text: #000005
text: Dysturin í Burn-deildini var á Skála. Har tók StÍF ímóti KÍF. Tað leikaði javnt á meginpartin av fyrra hálvleiki, men fyri steðgin fór útiliðið framum við nøkrum málum, og StÍF kom ongantíð heilt nær við aftur.Rasmus Søby byrjaði væl í sínum nýggja felagi. Danin á høgra bakki gjørdist toppskjútti við átta málum. Vestmenningurin Eyðbjørn Heini Danielsen byrjaði eisini væl í reyðum, umframt at ungir kollfirðingar og Milenko í málinum vístu seg væl fram. Hjá StÍF var strandingurin Trúgvi Hávardson ljóspunktið. Kviki U19-landsliðsspælarin gav KÍF-verjuni høvuðbrýggj. Heimaliðið saknaði tó týðiliga bakspælararnar Bjarna í Selvindi, sum nú spælir í bestu norsku deildini, og Pætur Johansen. Hann er nú undir lesnaði í Danmark.Trúgvi Hávardsson vísti seg væl fram í U19-endaspælinum í Kroatia í síðsta mánaða - í gjár var hann toppskjútti hjá StÍF (Mynd: Egin Tollaksson Kass)Tíverri noyddist Eyðbjørn Heini Danielsen at taka til takkar at hjálpa frá áskoðaraplássinum. Hetta var vegna serligar trupulleikar við vantandi skráseting - nú hevur hann skift til KÍF, og skoraði Eyðbjørn seks mál í gjár (Mynd: Egin Tollaksson Kass)Tríggir dystir eru á skránni í dag. Tað hava verið stórar broytingar á bæði mansliðnum og kvinnuliðnum hjá H71, og bæði taptu greitt í stórsteypadystunum. Seinnapartin vitja kvinnu- og mansliðið hjá VÍF í Hoyvík. Í kvøld spæla StÍF og EB á Eiði í SMS-deildini.Týskvøldið eru grannauppgerðir á skránni í høllini á Hálsi.Skráin í dag og týsdagin (Skíggjamynd: HSF)SMS-deildin 1. umfarÍ gjár, leygardagin 09.09Stjørnan - VB 29-26 (12-15)Toppskjúttar: Savica Mrkikj 10 mál, Durita Krosslá Hjelm 8 málSí dómaraseðlan herÍ dag, sunnudagin 10.0914.00: H71 - VÍF18.00: EB - StÍFTýsdagin 12.0918.00: Neistin - KyndilBurn-deildin 1. umfarÍ gjár, leygardagin 09.09StÍF - KÍF 26-34 (13-16)Toppskjúttar: Rasmus Søby 8 mál, Trúgvi Hávardsson 7 málSí dómaraseðlan herÍ dag, sunnudagin 10.0916.00: H71 - VÍFTýsdagin 12.0920.00: Neistin - KyndilFrí: Team Klaksvík (Sjey lið eru, í mun til SMS-deildina har átta lið luttaka)
text: #000006
text: Vinarliga broyt tínar kennifíla - og privatlívsstillingar fyri at síggja hetta innihald
text: #000007
text: Kvinnurnar komnar uppá pláss í Kýpros
text: #000009
text: KÍ nærri FM - botnstríðið uppaftur tættari
text: #000011
text: Brandur skoraði sítt fyrsta mál fyri Fredrikstad
text: #000013